Bergen County

Bergen County er et fylke i den amerikanske delstaten New Jersey. Det ligger i det nordøstlige hjørnet av staten og det grenser mot Hudson County i sør, Essex County i sørvest og mot Passaic County i vest. Det har også grense mot delstaten New York i nord og øst der elven Hudson utgjør en naturlig grense.

Fylkes totale areal er 639 km² hvorav 33 km² er vann. År 2000 hadde fylket 884 118 innbyggere og administrasjonssenteret ligger i byen Hackensack. Fylket ble grunnlagt i 1683 og er det fylket som har flest antall innbyggere i New Jersey.

 Navnets opprinnelse 

Opprinnelsen til navnet Bergen er et åpent spørsmål. Det er antatt at fylket er navngitt etter av de tidligste bosetningene, Bergen,Bergen Township var et bydistrikt som eksisterte i den amerikanske staten New Jersey fra 1661 til 1862, først som en del av Bergen County, og senere som en del av Hudson County. Flere steder og veger bærer fortsatt navnet: The township of North Bergen; Bergen Square, Old Bergen Road, Bergen Avenue, Bergen Junction, Bergen Hill og Bergen Arches i Jersey City; Bergen Point i Bayonne; og Bergenline Avenue og Bergen Turnpike i North Hudson. som i dag ligger i fylket Hudson.

Opprinnelsen til denne bosetningen er også uklart. En del av kildene tilskriver det til den norske byen på vestlandet, Bergen, mens andre kilder tilskriver det til nederlandske Bergen op Zoom. Det har også blitt tilskrevet det nederlandske ordet bergen for «høyde» eller «trygt sted».Charles H. Winfield (1874): History of the County of Hudson, New Jersey. s. 70–71 (fotnote). En del av kildene mener at navnet er avledet fra en av de tidligste bosetterne i Nieuw Amsterdam (i dag New York City), en nordmann som het Hans Hansen Bergen og som kom til Nieuw-Nederland i 1633.Francis Bazley Lee (1907): Genealogical and Personal Memorial of Mercer County, New Jersey. Lewis Publishing Company. ss. 202–203.Princeton, Sixty-three: Fortieth-year Book of the Members of the Class of 1863. For klassen, trykt, men ikke utgitt. 1904. s. 13. Denne Hans Hansen fra Bergen, en av de svært få norske utvandrere på denne tiden,Hans Hansen Bergen var antagelig fra Bergen og het Hans Hansen. I kildene er han nedtegnet ulikt som Hans Hansen Noorman og Hans Hansen Boer. Ordet Boer er nederlandsk for «bonde». er historisk dokumentert og ble gift med franske Sarah Rapelje. Da Hansen døde i 1654 giftet hans enke seg med hollandske Teunis Gysbert Bogart.Evjen, John O. (1916): Scandinavian Immigrants in New York 1630-1674. K. C. Holter Publishing Company, Minneapolis, Minnesota.

 Referanser 

 Eksterne lenker 

 Bergen County historiske samfunn

Kategori:Fylker i New Jersey
Kategori:Fylker etablert i 1683
Kategori:1683 i Nord-Amerika